
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 473 

20 Ιουνίου 2001 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Χαρακτηρισμός ως παραδοσιακού τμήματος της πό¬ 
λης Λαυρίου (ν.Αττικής) και καθορισμός ειδικών 
όρων και περιορισμών δόμησης αυτού. 1 

ΑΠΟΦΑΣΕΙΣ 

Κήρυξη ως αναδασωτέας εκτάσεως 11,62 τ.μ. στη θέ¬ 
ση «Ρέμα Κυδωνιές» κοιν. δάσους Δ.Δ. Πορτής 
Μουζακίου Ν. Καρδίτσας. 2 


ΔΙΑΤΑΓΜΑΤΑ 


Αριθ. Γ.11038 (1) 

Χαρακτηρισμός ως παραδοσιακού τμήματος της πόλης 
Λαυρίου (ν.Αττικής) και καθορισμός ειδικών όρων και πε¬ 
ριορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Τις διατάξεις των άρθρων 9 και 11 του ν.δ/τος 

της 17.7.1923 "Περί σχεδίων πόλεων κλπ" (Α' 228) όπως 
μεταγενέστερα τροποποιήθηκαν και συμπληρώθηκαν. 

2. - Τις διατάξεις των άρθρων 3 και 4 (παρ.1) του ν. 
1577/1985 "Γενικός Οικοδομικός Κανονισμός" (Α' 210), 

όπως το άρθρο 3 τροποποιήθηκε με το άρθρο 1 (παρ.1) 
του ν. 1772/1988 "Τροποποίηση διατάξεων του 
ν.1577/1985 ΤΟΚ' και άλλες σχετικές διατάξεις" (Α' 91). 

3. -Τις διατάξεις του άρθρου 29Ατου ν. 1558/1985 
"Κυβέρνηση και Κυβερνητικά Όργανα" (Α' 137) που 

προστέθηκε με το άρθρο 27 του ν.2081/1992 (ΑΊ54) και 
αντικαταστάθηκε με την παρ. 2α του άρθρου 1 του 
ν.2469/1997 (Α’38). 

4. - Την αριθ.Δ17α/10/30/Φ.2.2.1/23.5.2000 απόφαση 
του Πρωθυπουργού και του Υπουργού Περιβάλλοντος, 
Χωροταξίας και Δημοσίων Έργων "Ανάθεση αρμοδιοτή¬ 
των του Υπουργού Περιβάλλοντος, Χωροταξίας και 
Δημοσίων Έργων στους Υφυπουργούς Περιβάλλοντος, 
Χωροταξίας και Δημοσίων Έργων Αθανάσιο Αλευρά και 


Ηλία Ευθυμιόπουλο" (Β' 664). 

5. - Το υπ’ αριθμ. 104159/11447/18.12.1996 έγγραφο της 
Δ/νσης Πολεοδομικού Σχεδιασμού προς το δήμο Λαυρε- 
ωτικής και το γεγονός ότι η προθεσμία του άρθρου 4 
παρ.1 του ν.1577/1985 (Α210) παρήλθε άπρακτη. 

6. - Την από 2.12.1996 αιτιολογική έκθεση του Τμήματος 
Παραδοσιακών Οικισμών της Διεύθυνσης Πολεοδομικού 
Σχεδιασμού. 

7. - Την 808/1996 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. - Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

9. - Τις 360/98 και 132/01 γνωμοδοτήσεις του Συμβου¬ 
λίου της Επικράτειας με πρόταση του Υπουργού και του 
Υφυπουργού Περιβάλλοντος,Χωροταξίας και Δημοσίων 
Έργων, αποφασίζουμε: 

Άρθρο 1 

Χαρακτηρίζεται ως παραδοσιακό το τμήμα της πόλης 
του Λαυρίου (ν.Αττικής), όπως φαίνεται να περικλείεται με 
μαύρη διακεκομμένη γραμμή,στο σχετικό πρωτότυπο 
διάγραμμα σε κλίμακα 1:500 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την 11038/2001 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

Άρθρο 2 

Οι όροι και περιορισμοί δόμησης των οικοπέδων που 
βρίσκονται εντός του ανωτέρω παραδοσιακού τμήματος 
του οικισμού, ορίζονται κατά τομείς I, II, III, IV, V και VI, 
όπως φαίνεται στο ίδιο διάγραμμα του άρθρου 1, ως εξής: 

Α. Τομέας I (περιοχή παραλίας). 

1. Για κάθε εργασία που εκτελείται στη ζώνη της παρα¬ 
λίας και αφορά διαμορφώσεις χώρων και όψεις υπαρ¬ 
χόντων κτισμάτων, Λιμενικών Έργων, διαμορφώσεις 
ελεύθερων και κοινόχρηστων χώρων, φωτισμοί και περί¬ 
πτερα απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

2. Απαγορεύονται οι περιμετρικοί εξώστες. 

3. Μέγιστο επιτρεπόμενο ύψος των κτιρίων έντεκα (11) 
μέτρα, μη συμπεριλαμβανομένηςτης στέγης. 

Β. Τομέας II (περιοχή Κυπριανού). 

1. Επιβάλλεται η διατήρηση του βασικού αρχικού όγκου 

































4094 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


των συγκροτημάτων των κτιρίων. Επιτρέπονται σ’αυτά 
προσθήκες κατ’ επέκταση για λόγους λειτουργικούς με¬ 
τά από γνωμοδότηση της Ε.Π.Α.Ε. 

2. Τα κουφώματα πρέπει να είναι ξύλινα. 

3. Επιβάλλεται η αφαίρεση των στοιχείων που αλ¬ 
λοιώνουν την αρχική μορφή των κτιρίων (κάγκελα,εξώ¬ 
στες, μεταλλικές πόρτες,περιτοιχήσεις κ.λ.π.) και η αντι¬ 
κατάστασή τους από άλλα που ακολουθούν τα πα¬ 
ραδοσιακά πρότυπα του οικισμού. 

4. Η ΕΠΑΕ για κάθε έγκριση οικοδομικών εργασιών σε 
μεμονωμένο κτίσμα λαμβάνει υπόψη της τη μορφολογία 
του συγκροτήματος στο οποίο ανήκειτο κτίσμα και επιμε¬ 
λείται για την οργανική ένταξη των στοιχείων του στο 
σύνολο του συγκροτήματος. 

Γ. Τομέας III (περιοχή Νυχτοχωρίου-Αγίας Παρασκευής). 

1. Μέγιστο επιτρεπόμενο ύψος των κτιρίων έντεκα (11) 
μέτρα μη συμπεριλαμβανομένηςτης στέγης. 

2. Απαγορεύονται τα εξωτερικά συρόμενα κουφώματα. 

3. Απαγορεύεται η χρήση εμφανούς αλουμινίου σε εξω¬ 
τερικά κουφώματα. 

4. Απαγορεύονται οι περιμετρικοί εξώστες.Οι εξώστες 
δεν μπορούν να καταλαμβάνουν μήκος μεγαλύτερο από 
το 1/2 της όψης του κτιρίου. 

5. Τα ανοίγματα των όψεων,πλην των ισογείων,δεν επι¬ 
τρέπεται να έχουν συνολικό μήκος μεγαλύτερο από το 1 13 
της όψης. 

Δ. Τομέας IV (περιοχή Σπανιόλικων). 

1. Στα κτίρια του τομέα αυτού επιτρέπονται προσθήκες 
επέκτασης για λόγους λειτουργικούς μετά από γνωμο¬ 
δότηση της Ε.Π.Α.Ε. 

2. Τα κουφώματα πρέπει να είναι ξύλινα,ταμπλαδωτά. 

3. Τα στοιχεία που αλλοιώνουντην αρχική μορφή των κτι¬ 
ρίων (κάγκελα-εξώστες, μεταλλικές πόρτες κλπ) επιβάλλε¬ 
ται να αφαιρεθούν και να αντικατασταθούν από άλλα που 
ακολουθούν τα παραδοσιακά πρότυπα της γειτονιάς. 

4. Η Ε.Π.Α.Ε.για κάθε έγκριση οικοδομικών εργασιών σε 
μεμονωμένο κτίσμα πρέπει να λαμβάνει υπόψη της την 
μορφολογία του συγκροτήματος στο οποίο ανήκειτο κτί¬ 
σμα και να επιμελείται για την οργανική ένταξη των στοι¬ 
χείων του στο σύνολο του συγκροτήματος. 

Ε. Τομέας V (περιοχή Κέντρου). 

1. Μέγιστο επιτρεπόμενο ύψος των κτιρίων 11 μ.μη συ¬ 
μπεριλαμβανομένου του ύψους της στέγης. 

2. Απαγορεύονται τα εξωτερικά συρόμενα κουφώματα. 

3. Απαγορεύεται η χρήση εμφανούς αλουμινίου σε εξω¬ 
τερικά κουφώματα. 

4. Απαγορεύονται οι περιμετρικοί εξώστες. 

5. Τα ανοίγματα των όψεων πλην των ισογείων δεν επι¬ 
τρέπεται να έχουν συνολικό μήκος μεγαλύτερο από το 1 13 
της όψης. 

ΣΤ. Τομέας VI (Περιοχή παραδοσιακού τμήματος). 

1. Απαγορεύονται τα εξωτερικά συρόμενα κουφώματα. 

2. Απαγορεύονται οι περιμετρικοί εξώστες. 

Ζ. Επί πλέον των ανωτέρω για όλους τους παραπάνω 
τομείς που εμπίπτουν στο παραδοσιακό τμήμα ισχύουν 
και τα παρακάτω: 

1. Απαγορεύεται η κατασκευή κτιρίων επί υποστυλωμά¬ 
των (ΡΙΙ.ΟΤΙ5). 

2. Απαγορεύεται η κατασκευή πρόχειρων και ευτελών 
κατασκευών και γενικά κατασκευών που είναι αντίθετες 
προς το παραδοσιακό χαρακτήρα της περιοχής. 

3. Απαγορεύεται η τοποθέτηση φωτεινών επιγραφών 


στην στέγη του ακινήτου, των περιφράξεων του 
οικοπέδου, ή του ακαλύπτου. Απαγορεύεται επίσης η 
τοποθέτηση επιγραφών ή διαφημίσεων σε κοινόχρη¬ 
στους χώρους, σε δένδρα ή σε στύλους. 

Επιτρέπονται μόνο οι περιορισμένων διαστάσεων 
επιτοίχιες επιγραφές που πληροφορούν για τυχόν χρήση 
των χώρων των κτιρίων εφόσον αυτές δεν καλύπτουν και 
δεν παραμορφώνουν τα αρχιτεκτονικά και μορφολογικά 
στοιχεία του κτιρίου (στηθαία, εξώστες, παραστάδες, γεί¬ 
σα, αετώματα κ.λ.π. 

Κατ’ εξαίρεση επιτρέπεται η τοποθέτηση επιγραφών 
στο ισόγειο των καταστημάτων που αναφέρονται 
αποκλειστικά στο όνομα και στο αντικείμενο των εργα¬ 
σιών τους. 

Οι φωτεινές επιγραφές στα ισόγεια των καταστημάτων 
έστω και αν τοποθετούνται μέσα στις προσθήκες έχουν 
χρώμα σταθερό και συνεχές και αποτελούνται από μεμο¬ 
νωμένα στοιχεία γράμματα και αριθμούς. 

Απαγορεύεται η ξενόγλωσση επιγραφή χωρίς την επι¬ 
γραφή με ελληνικά γράμματα, (τουλάχιστον μεγέθους 
ίσου με ξένα στοιχεία) και μετά από έγκριση της ΕΠΑΕ,η 
οποία εγκρίνει και τις διαστάσεις,την μορφή και την θέση 
της πινακίδας στο κτίριο. 

4. Τα κτίρια που εμπίπτουν στους τομείς I,II,III και IV κα¬ 
λύπτονται υποχρεωτικά από κεκλιμένη στέγη κεραμοσκε¬ 
πή τετράριχτη ή δίριχτη με κοινό κορφιά για αυτοτελή 
τμήματα του συνολικού όγκου και κλίση 25% έως 28%. Η 
στέγη μπορεί να μην καλύπτει το σύνολο του κτιρίου, 
ώστε να είναι δυνατή η διαμόρφωση μικρού δώματος (τα¬ 
ράτσας). Η κατασκευή της στέγης και της επικεράμωσης 
της ολοκληρώνεται αμέσως μετά την αποπεράτωση της 
κατασκευής του φέροντα οργανισμού και πριν την εκτέ¬ 
λεση οποιασδήποτε άλλης οικοδομικής εργασίας. Η κα¬ 
τασκευή της είναι υποχρεωτική έστω και αν επάνω από το 
κατασκευαζόμενο τμήμα της οικοδομής προβλέπεται στο 
μέλλον η κατασκευή επί πλέον ορόφου. Δεν επιτρέπεται 
θεώρηση οικοδομικών αδειών, η ηλεκτροδότηση των 
οικοδομών ή η χορήγηση άδειας λειτουργίας επαγγελμα¬ 
τικών χρήσεων εάν δεν πληρούνται τα οριζόμενα στην πα¬ 
ραπάνω παράγραφο. 

Άρθρο 3 

Καθορίζονται όροι προστασίας όλων των παλαιών πα¬ 
ραδοσιακών κτιρίων του οικισμού: 

1. Παραδοσιακά θεωρούνται όλα τα κτίρια του οικισμού 
που προϋφίστανταιτου έτους 1930,όπως και οι εναρμονι¬ 
ζόμενες με αυτά μεταγενέστερες προσθήκες που δεν αλ¬ 
λοιώνουν το αρχικό κτίριο καθώς και τα στοιχεία του περι¬ 
βάλλοντος αυτών χώρου (μάντρες,αυλόθυρες, φούρνοι, 
πηγάδια,στέρνες κλπ) ως αποτελούντα αξιόλογα ή χαρα¬ 
κτηριστικά δείγματα για τον οικισμό και στοιχεία που 
διαμορφώνουν τον πολεοδομικό ιστό αυτού. 

2. Απαγορεύεται η κατεδάφιση,καταστροφή ή οποια¬ 
δήποτε αλλοίωση των παραδοσιακών κτιρίων του οικι¬ 
σμού, όπως επίσης και των επιμέρους αρχιτεκτονικών, 
καλλιτεχνικών και στατικών στοιχείων αυτών. 

3. Απαγορεύεται η κατεδάφιση των παλαιών πέτρινων 
τοίχων των κτιρίων και η αντικατάσταση τους με φέροντα 
οργανισμό και τοίχους πληρώσεως από σύγχρονα υλικά. 

4. Για την εκτέλεση των εργασιών επισκευής,προσθή¬ 
κης,διαρρύθμισης,αποκατάστασης των κατά την παρ.1 
παραδοσιακών κτιρίων, χορηγείται άδεια οικοδομικών 

εργασιών έστω και αν οι απαιτούμενες εργασίες αντί- 
κεινται στις διατάξεις του παρόντος διατάγματος,όσον 
αφορά στο ποσοστό κάλυψης του οικοπέδου. Η άδεια 
χορηγείται εφόσον συντρέχουν οι ακόλουθες προϋποθέ¬ 
σεις: 

α) η επέμβαση επί του κτιρίου δεν αλλοιώνει κανένα 
μορφολογικό στοιχείο του 

β) οι εν γένει εργασίες αποκατάστασης και συντήρησης 
των κτισμάτων (σοβάδες, κουφώματα, χρωματισμός 
κ.λ.π.) ακολουθούν την παραδοσιακή τεχνοτροπία 

γ) Η μορφή και τα υλικά του υφισταμένου κτιρίου εναρ¬ 
μονίζονται προς τις διατάξεις του παρόντος π. δ/γματος 
επιβαλλομένης της απομακρύνσεως των τυχόν προσκτι- 
σμάτων ή στοιχείων των επεμβάσεων που αλλοιώνουν το 
αρχικό παραδοσιακό κτίριο και δεν εναρμονίζονται με αυ¬ 
τό. Η συνδρομή των ανωτέρω προϋποθέσεων διαπι¬ 
στώνεται από την ΕΠΑΕ, κατόπιν εγκρίσεως της οποίας 
χορηγείται η κατά την παράγραφο αυτή οικοδομική 
άδεια. 

5. Ειδικά για τα ερειπωμένα κτίσματα επιτρέπεται η ανα- 
στήλωσή τους έστω και αν οι απαιτούμενες να εκτελε- 
στούν εργασίες αντίκεινται στις διατάξεις του πα¬ 
ρόντος.Οι εργασίες αυτές επιτρέπονται έπειτα από τεκ¬ 
μηριωμένη έρευνα για την ακριβή αρχική του μορφή 
(κατά περίπτωση παλιές φωτογραφίες,παλιά σχέδια ή 
πίνακες,μελέτη αποδεικνύουσα τις θέσεις και το μέ¬ 
γεθος των ανοιγμάτων,τα ύψη και το περίγραμμα των 
ορόφων, τις σκάλες ανόδου,τους εξώστες,ταράτσες, κα¬ 
μινάδες κ.λ.π.σε συνδυασμό μετά μορφολογικά στοιχεία 
του οικισμού). 

6. Για κάθε εργασία που αφορά διαμόρφωση, 
τροποποίηση, ανάπλαση κοινόχρηστων χώρων (οδών, 
πλατειών, πεζοδρόμων, τοίχων αντιστήριξης κ.λ.π.) απαι¬ 
τείται έγκριση της ΕΠΑΕ. Κάθε έργο υποδομής των 
οργανισμών κοινής ωφέλειας (ΔΕΗ, ΟΤΕ, κ.λ.π.) επιβάλ¬ 
λεται να είναι υπόγειο.Η τοποθέτηση μετρητών ηλε¬ 
κτρικού ρεύματος, όπως και κάθε άλλου στοιχείου των 
παροχώντων οργανισμών κοινής ωφέλειας, γίνεται σε θέ¬ 
ση μη ορατή από τους κοινόχρηστους χώρους. 

7. Η ανέγερση δημόσιων ή δημοτικών κτιρίων οργανι¬ 
σμών κοινής ωφέλειας ή Νομικών Προσώπων Δημοσίου ή 
Ιδιωτικού Δικαίου ή ΟΔΕΠ διέπεται από τις διατάξεις του 
παρόντος π.δ/τος και πραγματοποιείται μετά από έγκρι¬ 
ση της ΕΠΑΕ. 

8. Το παραδοσιακό τμήμα ελέγχεται από την ΕΠΑΕ.Η 
πολεοδομική υπηρεσία αποστέλλει υποχρεωτικά στην 
ΕΠΑΕ τον φάκελλο οποιουδήποτε θέματος που αφορά 
ανέγερση,κατεδάφιση μερική ή ολική ετοιμόρροπων ή 
μη,επισκευή, προσθήκη,αποκατάσταση, αναστήλωση και 
ανακατασκευή κτιρίων για να γνωμοδοτήσει σχετικά. 


9. Ύστερα από αίτηση των ενδιαφερομένων που 
συνοδεύεται από τα απαραίτητα στοιχεία και φωτογρα¬ 
φίες, η ΕΠΑΕ μπορεί να εγκρίνει πριν από την οριστική με¬ 
λέτη, προμελέτες ή να δώσει οδηγίες για τα θέματα που 
της υποβάλλονται. 

10. Με την οριστική μελέτη,καθώς και με τις αιτήσεις 
της προηγούμενης παραγράφου 9 υποβάλλονται πέραν 
των απαραίτητων δικαιολογητικών και τα παρακάτω: 

α. Πλήρες τοπογραφικό διάγραμμα του οικοπέδου 
όπου εμφαίνονται οι υψομετρικές καμπύλες της υφιστά¬ 
μενης κατάστασης και (τυχόν) πρόταση διαμόρφωσης 
αυτού. 

β. Έγχρωμες φωτογραφίες με άποψη της οδού και 
προςτιςδύοπλευρέςτου κτιρίου ώστε να φαίνονται το λι¬ 
γότερο δύο (2) κτίρια εκατέρωθεν,ή οικόπεδα καθώς και 
οι φωτογραφίες των απέναντι κτιρίων. 

γ. Τεχνική περιγραφή με αναλυτική αναφορά στο είδος 
χρησιμοποιουμένων υλικών και στους χρωματισμούς. 

δ. Σε περίπτωση επισκευής ή προσθήκης υφιστάμενου 
κτιρίου υποβάλλονται έγχρωμες φωτογραφίες του κτι¬ 
ρίου και όλων των όψεων και του εσωτερικού χώρου 
αυτού ώστε να φαίνονται όλα τα μορφολογικά και καλλι¬ 
τεχνικά στοιχεία του. 

11. Δεν επιτρέπεται η πραγματοποίηση μεταφοράς 
συντελεστή δόμησης στο παραδοσιακό τμήμα της πόλης 
Λαυρίου,είτε αυτός προέρχεται από την περιοχή αυτή ή 
από άλλη περιοχή. 

12. Για τους λοιπούς όρους και περιορισμούς δόμησης 
εφαρμόζονται οι διατάξεις της 21170/Π-722/10.7.1992 
απόφασης του Νομάρχη Ανατολικής Αττικής (Δ 844). 

Άρθρο 4 

Στην εκτός σχεδίου περιοχή της πόλης Λαυρίου 
καθορίζονται ζώνες με στοιχεία Ια και \/Ια που φαίνονται 
στο διάγραμμα του άρθρου 1 στις οποίες για οποια¬ 
δήποτε οικοδομική εργασία επιβάλλεται η έγκριση της 
ΕΠΑΕ. 

Άρθρο 5 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και 
Δημοσίων'Εργων αναθέτουμε τη δημοσίεση καιεκτέλεση 
του παρόντος διατάγματος. 

Αθήνα, 31 Μαίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΗΛΙΑΣ ΕΥΘΥΜΙΟΠΟΥΛΟΣ 




ΥΠΟΥΡΓΕΙΟ 

ΠΕΡΙΒΑΛΛΟΝΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙ Σ 

Αριθ. 1560 (2) 

Κήρυξη ως αναδασωτέας εκτάσεως 11,62 τ.μ. στη θέση 
«Ρέμα Κυδωνιές» κοιν. δάσους Δ.Δ. Πορτής Μουζακί- 
ου Ν. Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 117παρ. 3του Συντάγματος. 

2. Τις περί διοικητικής αποκεντρώσεως διατάξεις. 

3. Τις διατάξεις του Ν. 998/1979 « Περί προστασίας των 
Δασών και των Δασικών εν γένει εκτάσεων της χώρας « και 
συγκεκριμένα των άρθρων 41 και 38. 

4. Τις διατάξεις του άρθρου 3 παρ.4 και του άρθρου 2 
' παρ. 7 του Ν.2503/97 «Οργάνωση και Διοίκηση Περιφε¬ 
ρειών». 

5. Την αριθμ. 1860/23.3.Ό01 απόφαση του Γενικού 
Γραμματέα Περιφέρειας Θεσσαλίας (Φ.Ε.Κ.421/Β/ 
12.4.2001) 

6. Τις αριθμ. 160417/1180/8.7.80 και 182447/3049/24. 


9.90 διαταγές του Υπ.Γεωργίας, με τις οποίες δίδονται 
οδηγίες για κήρυξη αναδασωτέων εκτάσεων. 

7. Την αριθμ.2191/17.5.2001 πρόταση του Δασαρχείου 
Μουζακίου περί κηρύξεως ως αναδασωτέας της αναφε- 
ρομένης στο θέμα έκτασης, αποφασίζουμε: 

Κηρύσσουμε ως αναδασωτέα, με σκοπό την αποκατά¬ 
σταση της δασικής βλάστησης.την έκταση που καταλή¬ 
φθηκε παράνομα, εμβαδού 11,62 τ.μ. και βρίσκεται στη 
θέση «Ρέμα Κυδωνιές «του κοινοτικού δάσους Δ.Δ.Πορ¬ 
τής Δήμου Μουζακίου και περικλύεται μεταξύ των σημεί¬ 
ων Α-Β-Γ-Δ όπως φαίνεται στο συνημμένο τοπογραφικό 
διάγραμμα της 15.5.2001 το οποίο αποτελεί αναπόσπα¬ 
στο μέρος της Απόφασης αυτής και έχει όρια: 

Βόρεια: Με δασική έκταση και δρόμο 

Νότια: Με δασική έκταση 

Ανατολικά: Με δασική έκταση και ρέμα «Κυδωνιές». 

Δυτικά: Με δασική έκταση 

Καρδίτσα, 30 Μάίου 2001 

Με εντολή Γενικού Γραμματέα Περιφέρειας 
Ο Διευθυντής Δασών Καρδίτσας 
ΦΩΤΗΣ ΣΤΕΡΓΙΟΥ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΊΟΠΟΓΡΑΦΙΚΟ ΣΧΕΔΙΑΓΡΑΜΜΑ 

ΚΑΤΑΛΗΦΘΕIΣΗ Σ ΔΙΑ ΚΑΤΑΣΚΕΥΗΣ Υ ΔΑΤΟΔ Ρ, ΡΑΜΕΝΗΣ ΚΟΙΝΟΤΙΚΗΣ ΔΑΣΙΚΗΣ ΕΚΤΑΣΗ! 
ΑΠΟ ΤΟΝ ΧΡΗΣΤΟ ΣΦΗΝΑ ΤΟΥ Γ)ΛΪΟΥ ΣΤΗ ΘΕΣΗ ’ ΡΕΜΑ ΚΥΔΩΝΙΕΣ" ' Ι·ΟΥ 
ΔΗΜΟΤΙΚΟΥ ΔΙΑΜΕΡΙΣΜΑΤΟΣ ΠΟΡΤΗΣ ΤΟΥ ΛΗΜΟΥ ΜΟΥΖΑΚΙΟΥ 



ΥΠΟΜΝΗΜΑ 

Α-Β-Γ-Δ-Α = 11,621 τ. μ. 

ΚΟΙΝΟΤΙΚΗ ΔΑΣΙΚΗ ΕΚΤΑΣΗ ΠΟΥ ΚΑΤΑΛΗΦΘΗΚΕ 
Ε1Ε2 3 Εξαρτημένα σημεία (πλάτανοι). 


ΘΕΩΡΗΘΗΚΕ 


ΘΕΩΡΗΘΗΚΕ 


Μουζάκι 15-5-2001 


Καρδίτσα 'ΧΥ 


2001 



Μουζάκι 15-5-2001 
;\ό ώα,σάρχη^ Μι^/υζακίου 



Δημητρ ι ο £ ' Μπαλα/ιχας 
Δασολιόγος/με Ρ,αΟμό Δ/ντη. 


Η Συντάκτρια 



Ευδοξία Σφΰρη 
Λασοπόνος; 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΥΠΟΜΝΗΜΑ 


-( . )-( . 

)- Ορια Δάσους Πορτήζ 


Υφιστάμενο οδικό δίκτυο 


Ρέμμα 

0 

Εκχερσωθείσσ έκταση 


“ “εθνικό τνηοΓΡΑΦΕίΟ 

Για τεχνιοΟΙΗ. ΊΟνουι 'ΤΤΟ αχείΐιάγρομμο 
&γινί σμίκρυνση κρίβ 


Μουζάκι 15-5-2001 
Η ίυντάκτρισ 

Ειι5οξ?0 Κ. Γ-ψΐ'ρη 

Δ«ι ίοηύνης ΓΓΟ': 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























